Document ID: /roh_data/filtered/Billingualer_Corpus_interleaved-de-rm.jsonl.gz/547

This is a text translated from German to Rumantsch Grischun.
Legionellen in einzelnen Warmwasser-Systemen von Kliniken, Spitälern und Heimen

In sechs Warmwasser-Systemen von 69 untersuchten Spitälern, Kliniken, Alters- und Pflegeheimen in Graubünden fand das Chemische Laboratorium für Lebensmittelkontrolle und Umweltschutz Kontaminationen durch Legionellen-Bakterien. Durch die eingeleiteten Massnahmen konnten diese Verunreinigungen jedoch sofort eliminiert oder zumindest stark reduziert werden.

Diesen Frühling überprüfte das Chemische Laboratorium im Auftrag des Justiz-, Polizei- und Sanitätsdepartements insgesamt 111 Warmwasser-Aufbereitungsanlagen in 69 Spitälern, Kliniken, Alters- und Pflegeheimen. Frei von Legionellen waren 99 Warmwasser-Aufbereitungsanlagen in 58 Betrieben. Fünf Betriebe wiesen eine so geringe Belastung auf, dass keine direkten Massnahmen erforderlich waren. In sechs Warmwasser-Systemen lag die Legionellenbelastung jedoch über dem Grenzwert von 1000 Keimen pro Liter Wasser. In den betroffenen Betrieben wurde unverzüglich eine thermische Desinfektion angeordnet, um die hohen Legionellenwerte zu senken. Die Wirksamkeit dieser eingeleiteten Sofortmassnahmen konnte durch eine anschliessende Nachkontrolle bestätigt werden.

Aus den Institutionen, in denen erhöhte Legionellenwerte festgestellt wurden, sind jedoch keine Erkrankungen gemeldet worden, weder Pontiac-Fieber (eine leichtere Form der Legionellen-Infektion) noch die heimtückischere Legionellose (Legionärskrankheit) mussten festgestellt werden. Weitere Massnahmen zur Reduktion der Legionellenbelastung wurden angeordnet und Nachkontrollen durch das Chemische Laboratorium sind geplant.

Steckbrief Legionellen (lat. Legionella pneumophila)

Legionellen sind im Wasser lebende Bakterien, die sowohl die Legionärskrankheit oder Legionellose wie auch Erkrankungen vom grippalen Typ wie das Pontiac-Fieber auslösen können. Der Name Legionella geht auf die erste schwere Epidemie von akuter Lungenentzündung zurück, die eine Gruppe von Veteranen der American Legion 1976 in Philadelphia betroffen hat. Diese Infektion, bei der 182 Personen schwer erkrankten und 29 von ihnen verstarben, wurde durch eine Klimaanlage verbreitet. Legionellen finden sich fast überall, wo natürlicherweise Feuchtigkeit vorhanden ist. In den vom Menschen geschaffenen Feuchtsystemen mit Temperaturen zwischen 25 und 45 Grad Celsius wie Warmwasser-Systemen, Klimaanlagen, Duschköpfen usw. finden diese Bakterien sehr günstige Bedingungen für ihre Vermehrung. Die Ansteckung findet durch die Inhalation eines infektiösen Aerosols statt. Durch Einatmen einer Mischung von Luft und kleinsten Wassertröpfchen, die Legionellen enthalten, gelangen die Keime in die Lungen, wo sie besonders bei Personen mit einem geschwächten Immunsystem schwere Lungenentzündungen auslösen können. Über den Verdauungstrakt aufgenommene Legionellen (Trinken von kontaminiertem Wasser oder Essen von Lebensmitteln, die Legionellen enthalten) sind jedoch ungefährlich und rufen keine Krankheit hervor. Die Tatsache, dass gleichzeitig mehrere Personen von einer Legionellose betroffen werden können, ist auf eine gemeinsame Infektionsquelle zurückzuführen und nicht auf die Übertragung von Mensch zu Mensch. Die beste Methode, um das Wachstum von Legionellen in Warmwasser-Systemen zu verhindern, ist eine garantierte Temperatur von mindestens 60 Grad Celsius in den Vorratsbehältern und 50 Grad am Hahnen.

Gremium: Justiz-, Polizei- und Sanitätsdepartment Graubünden

Quelle: dt Chemisches Laboratorium für Lebensmittelkontrolle und Umweltschutz

Data: 21.08.2001

Legionellas en singuls sistems d'aua chauda da clinicas, ospitals e chasas

En sis sistems d'aua chauda da 69 ospitals, clinicas e chasas da vegls e da tgira en il Grischun ha il laboratori chemic per la controlla da victualias e la protecziun da l'ambient constatà contaminaziuns tras bacterias da legionella. Grazia a las mesiras prendidas han ins dentant pudì eliminar immediatamain u almain reducir fermamain questas contaminaziuns.

La primavaira da quest onn ha il laboratori chemic examinà sin incumbensa dal departament da giustia, polizia e sanitad totalmain 111 indrizs per preparar aua chauda en 69 ospitals, clinicas, chasas da vegls e da tgira. 99 da tals indrizs da preparar aua chauda en 58 manaschis eran libers da legionellas. Tschintg manaschis han mussà ina contaminaziun uschè minima ch'i n'ha betg fatg basegn da prender mesiras directas. En sis sistems d'aua chauda ha la contaminaziun da legionellas dentant surpassà la valur da limit da 1000 scherms per liter aua. En ils manaschis pertutgads han ins ordinà immediatamain ina desinfecziun termica per sbassar las autas valurs da legionellas. L'efficacitad da questas mesiras urgentas è vegnida confermada tras ina controlla posteriura.

Or da las isntituziuns, en las qualas ins ha constatà mesiras pli autas da legionellas, n'èn dentant vegnidas annunziadas naginas malsognas; ins n'ha constatà ni la fevra da pontiac (ina furma pli leva da l'infecziun da legionellas) ni la legionellosa ch'è pli maligna (malsogna dals legiunaris). Ins ha ordinà ulteriuras mesiras per reducir la contaminaziun tras legionellas, ed ulteriuras controllas posteriuras tras il laboratori chemic èn planisadas.

Infurmaziuns davart las legionellas (lat. legionella pneumophila)

Legionellas èn bacterias che vivan en l'aua e che pon chaschunar tant la malsogna dals legiunaris u legionellosa sco er malsognas dal tip da grippa sco p. ex. la fevra da pontiac. Il num legionella deriva da l'emprima greva epidemia da malcostas acuta che ha pertutgà ina gruppa da veterans da la American Legion 1976 a Philadelphia. Questa infecziun, tar la quala 182 persunas èn vegnidas grevamain malsaunas e 29 d'ellas èn mortas, è vegnida derasada d'in indriz da climatisaziun. Legionellas chattan ins bunamain dapertut nua ch'igl è umid da natira. En ils sistems d'umiditad creads dals umans cun temperaturas tranter 25 e 45 grads Celsius, sco p. ex. sistems da preparar aua chauda, indrizs da climatisaziuns, chaus da duscha e.u.v. chattan questas bacterias cundiziuns fitg favuraivlas per lur reproducziun. L'infecziun succeda tras inhalar in erosol infectus. Cun inhalar ina maschaida d'aria e pitschnas dagutellas d'aua che cuntegnan legionellas arrivan ils scherms en ils pulmuns, nua ch'els pon chaschunar grevas pneumonias, surtut tar persunas cun in sistem d'immunitad flaivel. Legionellas che vegnan absorbadas via il tract da digestiun (baiver aua contaminada u mangiar victualias che cuntegnan legionellas) n'èn dentant betg privlusas e na chaschunan naginas malsognas. Il fatg che pliras persunas pon esser pertutgadas a medem temp d'ina legionellosa è d'explitgar cun ina funtauna d'infecziun communabla e betg cun l'infecziun d'in uman tras in auter. La meglra metoda per impedir la creschientscha da legionellas è ina temperatura garantida d'almain 60 grads Celsius en ils recipients da provisiun e da 50 grads a la spina.

Gremi: departament da giustia, polizia e sanitad dal Grischun

Funtauna: rg laboratori chemic per la controlla da victualias e la protecziun da l'ambient

Data: 21.08.2001